Kihnu kirke, hvor Uuetoa er begravet.  Foto: Siim Sepp 
Gravstøtten på graven, fotografert i 2009 Foto: Jaan Künnap 
**Enn Uuetoa** (født 3. desember 1848 i Rootsiküla på øya Kihnu i Estland, død 19. november 1913 utenfor Blåvands Huk, Danmark), bedre kjent som **Kihnu Jõnn**, var en estisk kaptein. Han ble et symbol på tapt frihet i Estland i sovjettiden, da estere ble nektet adgang til havet.

Det ble sagt at Kihnu Jõnn hadde seilt på alle verdens hav. Han var også kjent for å være litt uvøren, i og med at han dro til sjøs etter kun tre dagers opplæring i marinebyen Paldiski. En historie om Kihnu Jõnn forteller om en tur fra Amerika til England. Da de nærmet seg land, skjønte de ikke hvor de var, og de sendte en lettbåt til land for å spørre. Det viste seg at de var kommet til Spania. 

Uuetoa druknet da barken hans, «Rock City», sank ved Blåvands Huk utenfor Danmark den 19. november 1913. Skuta hadde en besetning på syv personer. Uuetoa ble gravlagt i den danske byen Oksby, men i 1992 ble levningene hans returnert til Kihnu og stedt til hvile ved kirken der.

Minnesmerker og hedersbevisninger
---------------------------------

En minnestein over Uuetoa er reist i Rootsiküla, hans fødested. En bilferge på Kihnu er også døpt «Kihnu Jõnn».

I 1964 hadde teaterstykket *Kihnu Jõnn* premiere på V. Kingissepa-teateret i Tallinn. Stykket var skrevet av Juhan Smuul og regissert av Aleksandr Mandrõkin. Oppsetningen ble en stor suksess. Teaterstykket ble gitt ut i bokform i 1965, under tittelen *Kihnu Jõnn ehk Metskapten* (norsk: *Kihnu Jõnn eller Skogskapteinen*). I 1971 hadde den estiske filmen *Metskapten* premiere. Filmen var basert på teaterstykket fra 1964, og dramatikeren Juhan Smuul skrev også manus til filmen. I motsetning til teateroppsetningen fikk filmen ikke noen spesielt god mottagelse. Teaterstykket ble satt opp på nytt i 2003 på Sadamateater.

Den 14. mai 2011 ble en bronseskulptur som viser Kihnu Jõnn til rors, avduket i den estiske byen Pärnu. Skulpturen er formgitt av kunstneren Tauno Kangro.

I 2014 ble det utgitt en bok om Enn Uuetoa med tittelen *Meie elu: Kihnu Jõnn* (norsk: *Livet vårt: Jõnn fra Kihnu*). Boken var forfattet av Lauri Vahtre og illustrert av Indrek Siver Einberg, og var den sjette utgivelsen i bokserien *Livet vårt*, som har som formål å formidle estisk historie til barn og unge.

I 2016 lanserte bryggeriet Le Coq en ølsort oppkalt etter Kihnu Jõnn.

Bildegalleri
------------

* Gravminne for Enn Uuetoa på Kihnu, fotografert i 2003.  Foto: Siim SeppGravminne for Enn Uuetoa på Kihnu, fotografert i 2003.  Foto: Siim Sepp
* Minnesmerke over Enn Uuetoa på Kihnu, fotografert i 2006.  Foto: AvijoskaMinnesmerke over Enn Uuetoa på Kihnu, fotografert i 2006.  Foto: Avijoska

Referanser
----------

1. 1 2  «Kihnu Jõnn alias Enn Uuetoa memorial, Estonia». *Visitestonia.com* **(engelsk)**. Besøkt 18. april 2021.
2. ↑  «"Kihnu Jõnn" (1964) - Eesti filmi andmebaas». *www.efis.ee*. Besøkt 18. april 2021.
3. ↑  «Kihnu Jõnn ehk Metskapten». *www.goodreads.com*. Besøkt 18. april 2021.
4. ↑  «Metskapten (1971) - Eesti filmi andmebaas». *www.efis.ee*. Besøkt 18. april 2021.
5. ↑  «Kihnu Jõnn | DIGAR». *www.digar.ee*. Besøkt 18. april 2021.
6. ↑  «Sculpture of 'Kihnu Jõnnu', Estonia». *Visitestonia.com* **(engelsk)**. Besøkt 18. april 2021. «On 14 May 2011 this sculpture of the legendary seaman 'Kihnu Jõnnu' a.k.a. Enn Uuetoa finally made it to Pärnu with the support of the Pärnu Rotary Club and many others. The captain stands in a very appropriate spot – on the grounds of the Pärnu Yacht Club, which is well-known as a meeting place for men of his rank. The sculpture was created by Tauno Kangro. Its base bears the names of its supporters and the captain's famous phrase "My word this is a good ship - it breaks the waves!". There is an information board next to the sculpture.»
7. ↑  «Kihnu Jõnn on pronksi valatud». *Pärnu Postimees* **(estisk)**. 28. april 2011. Besøkt 18. april 2021.
8. ↑  «Meie elu: Kihnu Jõnn». *ENG* **(engelsk)**. Besøkt 18. april 2021.
9. ↑  «Meie elu». *www.apollo.ee*. Apollo. Besøkt 18. april 2021.
10. ↑  «Poelettidele jõuab eriline suitsuõlu Kihnu Jõnn (Kihnu Jõnn, a special smoked beer, reaches stores))». *nami-nami.ee* **(engelsk)**. 29. september 2016. Besøkt 18. april 2021. «Le Coq villib esimese Eesti suurtootjana ehedat rauchbier-tüüpi suitsuõlut Kihnu Jõnn, mis on pöögipuuga suitsutatud linnastest pruulitud hele lager-õlu. | Legendaarse laevakapteni nime kandva õlle turule toomine oli A. Le Coqi juhi Tarmo Noobi sõnul plaanis juba mitu aastat: "Kihnu Jõnn on Eesti inimeste jaoks märgilise tähendusega ja meie õllemeistrid otsisid sellele pikalt erilist sisu ning maitset. Esimese proovitootmisega alustasime Saksamaa linnasetootja katsepruulikojas juba aasta eest," avab Noop uue õlle tootearenduslikku tausta.»

  

Portal: Estland